als_Latn dik_Latn sag_Latn
Konferenca e Pestë Shkencore Ndërkombëtare “Shteti, Shoqëria, e Drejta: Sfidat e Demokracisë dhe Mirëqeverisjes”
Në datë 29.04.2017, në Sallën e Konferencave, në Kampusin Universitar “Aleksandër Moisiu”, Durrës u zhvillua Konferenca e Pestë Shkencore Ndërkombëtare “Shteti, Shoqëria, e Drejta: Sfidat e Demokracisë dhe Mirëqeverisjes” e organizuar nga Fakulteti i Shkencave Politike Juridike, në bashkëpunim me një numër të konsiderueshëm universitetesh e qendrash kërkimore nga Shqipëria, Kosova e Maqedonia, me Kolegjin Universitar “Luarasi” shpk, Tiranë; Fakultetin Filozofik të Universitetit “Hasan Prishtina”, Prishtinë, Kosovë; Institutin e Studimeve Europiane, Universiteti i Tiranës; Universitetin e Evropës Juglindore, Tetovë, Maqedoni; Universitetin Ndërkombëtar të Strugës, Maqedoni; Fakultetin e Drejtësisë, Universitetin “Ukshin Hoti”, Prizren, Kosovë; Institutin “Centar”, Ulqin Mali i Zi; Tirana Business University; International Institute for Private Commercial and Competition Law; Institutin e Studimeve të Europës Juglindore; Qendrën për Marrëdhënie Ndërkombëtare dhe Studime Ballkanike, Maqedoni; si dhe Institutin Shqiptar për Zhvillimin e Sistemit të Zgjedhjeve, Tiranë Qëllimi kryesor i kësaj Konference ishte stimulimi i debatit ndërmjet akademikëve, ekspertëve, përfaqësuesve të organizatave kombëtare dhe ndërkombëtare, autoritetet e qeverisjes rajonale dhe qëndrore, si dhe grupeve të interesit etj. Në mënyrë që të prezantojnë gjetjet e tyre më të rëndësishme për çështjet, problemet dhe proçeset e një interesi më të madh, të cilat janë prezente në Shqipëri, në rajon e më gjerë në Europën Juglindore. Një prej objektivave kryesorë të këtij aktiviteti shkencor është të identifikojë dhe të ndajë ide e zgjidhje praktike të bazuara në evidencë shkencore që mbështesin objektivat e mirëqeverisjes dhe demokracisë, duke e orientuar këtë proçes në harmonizimin e tre aspekteve kryesor që janë mirëqeverisja dhe shteti, shoqëria dhe e drejta. Kjo konferencë ofroi një mundësi për të sjellë bashkë palët e interesuara. Duke vijuar mëtej suksesin e konferencave të mëparshme të zhvilluara nga FSHPJ, duke kontribuar në thellimin e përhapjen e dijeve të pasqyruara në artikuj shkencore, nga studiues të ndryshëm, duke i trajtuar gjetjet e punimeve përkatëse së bashku, por edhe me palë të tjera të interesuara, si dhe studentë të ciklit të dytë të studimit në programet master.
als_Latn als_Latn